મુંબઈ: ભારતમાં અસહિષ્ણુતાનું વાતાવરણ હોવા વિશેની ચાલતી ચર્ચા વખતે ભારત છોડી જવાની વિવાદાસ્પદ કમેન્ટ્સ કરનાર બોલિવૂડ એકટર આમિર ખાન પર નવેસરથી પ્રહાર થયો છે. તેના સાથી એકટર અક્ષય કુમારે કહ્યું છે કે દરેક દેશમાં ચડતીપડતી આવતી જ હોય છે અનેકોઈ પણ વ્યક્તિએ આડેધડ નિવેદનો આપવાનું શરૂ કરવું ન જોઈએ. આમિરે ગયા નવેમ્બરમાં એમ કહ્યું હતું કે દેશમાં અસહનશીલતાની ઘટનાઓ વધી રહી છે એવો તેણે એક વાર ઘરમાં ઉલ્લેખ કરતાં તેની પત્ની કિરણ રાવે દેશ છોડીને જતાં રહેવાનું સૂચન કર્યું હતું.